04/Sv.2 [ BR_ Službeni list Europske unije 3 31985R3703 28.12.1985. SLUŽBENI LIST EUROPSKIH ZAJEDNICA L 351/63 UREDBA KOMISIJE (EEZ) br. 3703/85 od 23. prosinca 1985. o utvrđivanju detaljnih pravila za primjenu zajedničkih tržišnih standarda za određenu svježu ili rashlađenu ribu KOMISIJA EUROPSKIH ZAJEDNICA, uzimajući u o obzir Ugovor o osnivanju Europske ekonomske zajednice, uzimajući u obzir Uredbu Vijeća (EEZ) br. 3796/81 od 29. prosinca 1981. o zajedničkom uređenju tržišta proizvoda ribarstva (!) kako je zadnje izmijenjena Aktom o pristupanju Španjolske i Portugala, a posebno njezin članak 4. stavak 4., uzimajući u obzir Uredbu Vijeća (EEZ) br. 103/76 od 19. siječnja 1976. o utvrđivanju zajedničkih tržišnih standarda za određenu svježu ili rashlađenu ribu (?) kako je zadnje izmijenjena Uredbom  Vijeća (EEZ) br. 3396/85 (*), a posebno njezine članke 6., 8. i 8.a, budući da je iskustvo pokazalo kako je potrebno razjasniti određene odredbe o primjeni zajedničkih tržišnih standarda utvrđenih Uredbom (EEZ) br. 103/76 kako bi se osigurala ujed- načenija primjena tih standarda u državama članicama; budući da je razvrstavanje haringe i skuše potrebno obaviti ocjenjivanjem  uzoraka, kako je predviđeno člankom 8.a Uredbe (EEZ) br. 103/76, kako bi se osigurala sukladnost sa standardima Zajednice za te vrste; budući da je potrebno utvr- diti broj uzoraka koji će se uzimati, masu ili količinu svakoga uzoraka te metode razvrstavanja i provjere mase lotova (serija) plasiranih na tržište kako bi se osiguralo da je projekcija rezul- tata razvrstavanja ocjenjivanjem uzoraka svih predmetnih serija opravdana, pri čemu je potrebno voditi računa o različitim načinima ponude proizvoda na prodaju; budući da države članice moraju uvesti sustave kontrole, uklju- čujući inspekcijske provjere opreme za konzerviranje na plovi- lima koja istovaruju predmetnu ribu kako bi se unaprijedila kakvoća ribe razvrstane na temelju sustava uzimanja uzoraka i spriječila prodaja ribe koja nije dovoljno svježa; budući da su mjere predviđene u ovoj Uredbi u skladu s mišlje- njem Upravljačkog odbora za proizvode ribarstva, (!) SL L 379, 31.12.1981., str. 1. (2) SL L 20, 28.1.1976., str. 29. (?) SL L 322, 3.12.1985., str. 1. DONIJELA JE OVU UREDBU: Članak 1. Ovom se Uredbom utvrđuju detaljna pravila za provjeru suklad- nosti sa zajedničkim tržišnim standardima utvrđenima Uredbom (EEZ) br. 103/76 za razvrstavanje i vaganje određenih vrsta. Članak 2. Lot (serija) se smatra istovrsnom u smislu članka 7. stavka 1. i članka 8. stavka 3. Uredbe (EEZ) br. 103/76 ako najviše 10 % ukupne količine u seriji spada u kategoriju svježine ili veličine neposredno ispod i/ili iznad kategorije navedene za predmetnu kutiju ili seriju. Članak 3. Pri razvrstavanju količina odnosnog proizvoda iskrcanog s plovila, ukupne količine serija koje se smatraju malim serijama u smislu članka 7. stavka 1. i članka 8. stavka 3. Uredbe (EEZ) br. 103/76 ne smiju prijeći 100 kg tog proizvoda iskrcanog s plovila i namijenjenog određenoj prodaji na tržištu. Međutim, nadležno tijelo države članice ovlašteno je odrediti količinu manju od 100 kg ako to zahtijevaju posebni proizvodni i tržišni uvjeti. Članak 4. Države su članice dužne poduzeti sve potrebne mjere kako bi osigurale da se razvrstavanje proizvoda u skladu s odredbama Uredbe (EEZ) br. 103/76 ne može mijenjati pri prvoj ponudi proizvoda na prodaju, osim pod nadzorom nadležnog tijela. Članak 5. Kako bi se osiguralo da je sadržaj standardiziranih kutija jednak njihovom  pretpostavljenom  sadržaju, kako je predviđeno člankom 8. stavkom 4. Uredbe (EEZ) br. 103/76, potrebno je izvagati barem jednu kutiju na svakih sto kutija, ne dovodeći u pitanje restriktivnije nacionalne odredbe ili trgovinska pravila koji se primjenjuju u državama članicama. Neto masa može varirati, kako je predviđeno člankom 8. stavkom 5. Uredbe (EEZ) br. 103/76, do 5 % iznad ili ispod navedene ili pretpostav- ljene mase, ovisno o restriktivnijim nacionalnim odredbama trgovačkog prava.